পুলিশের সহকারী কমিশনার (এসি, ক্যান্টনমেন্ট জোন) কুদরত-ই-খুদা জানান, বুধবার দ্রুতগতির যাত্রীবাহী বাসের ধাক্কায় আহত হন ১৮ বছর বয়সী এক শিক্ষার্থী। পরে স্থানীয়রা গুরুতর আহত অবস্থায় তাকে উদ্ধার করে সম্মিলিত সামরিক হাসপাতালে (সিএমএইচ) ভর্তি করলে চিকিৎসাধীন অবস্থায় সন্ধ্যায় তার মৃত্যু হয়। ওই শিক্ষার্থীর মৃত্যুর প্রতিবাদে তাৎক্ষণিক কালশী সড়কটি অবরোধ করে স্থানীয়রা। প্রায় দুই ঘণ্টা ওই সড়ক দিয়ে যান চলাচল বন্ধ থাকার পর সন্ধ্যা সাড়ে ৭টার দিকে তা স্বাভাবিক হয়।